బీ మా ఎందుకు? | Manavi | NavaTelangana | Special Section for Women
బీ మా ఎందుకు?
లైఫ్‌ ఇన్సూరెన్స్‌ పాలసీ తీసుకునేముందు వేటిని పరిగణలోకి తీసుకోవాలి..? పాలసీని సేవింగ్‌ కోసం చేయాలా..? లేక అనుకోకుండా ఏదైన జరిగితే కుటుంబం ఇబ్బందులు పడకుండా ఉండేందుకు తీసుకోవాలా..? ఇలా జీవిత బీమా పాలసీ తీసుకునే వారంతా ఆలోచించేదే. ఇలాంటి పలు సందేహాలపై సలహాలు సూచనలను తెలుసుకోవాలనుకుంటే... ఇది చదవాల్సిందే!
అవసరమని కొందరు, ఎవరో చెప్పారని ఇంకొందరు ఏజెంటో, స్నేహితుడో అంటగట్టాడని మరి కొందరు.. ఇలా ఏదో ఒక జీవిత బీమా పాలసీ తీసుకుంటున్నవారందరిలో ఎన్నో సందేహాలు. సొంతంగా నిర్ణయం తీసుకోలేని అసక్తత. దీన్ని సొమ్ము చేసుకునేందుకు ఏజెంట్లు ఎప్పుడూ సిద్ధంగా ఉంటారు. ఇన్‌కంటాక్స్‌ సేవ్‌ చేసుకోవచ్చనో.. ఇన్సూరెన్స్‌తో పాటు రిటర్న్స్‌ బాగా వస్తాయానో చెప్పి కమీషన్‌ ఎక్కువ వచ్చే పాలసీని అంటగట్టడంలో ఏజెంట్ల ఆరితేరినవారు. ఇక్కడే మీరు ఆలోచించి నిర్ణయం తీసుకోవాలి. జీవిత బీమా అన్నది అనుకోకుండా ఏమైనా జరిగితే కుటుంబ కుటుంబ ఆర్ధికావసరాలు కాపాడుకునేందు తీసుకొచ్చింది. కుటుంబం మనుగడకు ఎలాంటి ఆర్థిక సమస్యలు ఎదురుకాకుండా ఉండేందుకు ఇలాంటి పాలసీలను తీసుకుంటాం. ఈ జీవిత బీమా పాలసీలపై ఎన్నో అపోహలున్నాయి.
మనకెందుకు?
లైఫ్‌ ఇన్సూరెన్స్‌ అనేది జీవితానికి ఓ ధీమా ఉండేందుకు ప్రవేశపెట్టింది. 'మనకెందుకు మనం బాగానే ఉన్నాం కదా.. ఎప్పుడో ఏదో అవుతుందని ఇప్పడెందుకు డబ్బు కట్టాలి' అనేకునే వారే ఎక్కువ. అయితే ఇది సరైనది కాదు. భవిష్యత్తు ఎలా ఉంటుందో ఊహించడం ఎవ్వరి వల్లా కాదు. మరో వైపు ఈ జీవిత బీమా పాలసీ ఎక్కవ డబ్బుతో కూడుకున్న వ్యవహారం.. అనే కారణంతో పాలసీ వద్దంటారు. ఇది అపోహే ఎందుకంటే చాలా తక్కువ ప్రీమీయంతో... ఏదైనా జరిగితే ఎక్కువ మొత్తం కుటుంబానికి డబ్బు చెల్లించే పాలసీలెన్నో ఉన్నాయి. ఇందులో టర్మ్‌ పాలసీలు ఒకటి .. అనుకోకుండా ప్రమాదం జరిగి లేదా ఇతర కారణాలతో మరణిస్తే చెల్లించే ప్రిమియంకు అనుగుణంగా పాలసీ మొదట్లో హామీ ఇచ్చిన మొత్తం వెంటనే కుటుంబ సభ్యులకు చెల్లిస్తారు.
టాక్స్‌ల కోసమా?
ఆదాయపు పన్ను నుంచి మినహాయింపు పొందేందుకు జీవిత బీమా పాలసీ చేస్తే రెండు విధాలుగా లాభాలుంటాయని ఆలోచించే వారెక్కవ. కాని ఇది పొరపాటు. జీవిత బీమా ఉద్దేశ్యమే వేరు. టాక్స్‌ సేవింగ్‌ కోసం మ్యూచువల్‌ ఫండ్స్‌, టాక్స్‌ సేవింగ్‌ బాండ్స్‌, పోస్ట్‌ ఆఫీస్‌ సేవింగ్‌ స్కీమ్స్‌, పబ్లిక్‌ ప్రావిడెంట్‌ ఫండ్స్‌, గవర్నమెంట్‌ బాండ్స్‌ ఇలా ఎన్నో ఉన్నాయి. వీటిలో ఇన్వెస్ట్‌ చేస్తే ఎక్కువ మొత్తంలో ట్యాక్స్‌ సేవింగ్‌ చేసుకోవచ్చు. లైప్‌ ఇన్సూరెన్స్‌ కోసం కట్టే ప్రీమీయం మొత్తానికి మినహాయింపు ఉంటుంది కాని జీవితా బీమా అనేది మీ తదనంతరం మీ కుటుంబం అవవసరాల కోసం అనేది ఎప్పుడు గుర్తుంచుకోవాలి.
యువతకు ఎందుకు?
చదువు పూర్తై ఇప్పడే ఉద్యోగంలో చేరారా.. లేదా కొత్తగా వ్యాపారం మొదలు పెట్టారా మీరు తప్పకుండా జీవిత బీమా చేయండీ. మామూలుగా నడి వయసు తరువాత ఆనారోగ్యంతో వల్లనో ఇతర కారణాల వల్లనో అకస్మాత్తు గా మరణించే అవకాశాలు ఎక్కువుంటాయి. అలాంటి వారే జీవిత బీమా చేయాలి కాని యువతకు జీవితబీమా అవసరం లేదు.. అనేది సరైంది కాదు. కొత్తగా పైళ్లై వారికి ఇది మరీ ముఖ్యం. అనుకోని ప్రమాదంలో మరణిస్తే మీ జీవిత భాగస్వామికి ఇది తీరని లోటే. దీన్ని ఎలాగూ భర్తీ చేయలేం. కానీ, కనీసం ఆర్దికంగా ఎలాంటి ఇబ్బందులు లేకుండా జీవించే వీలు కల్పించవచ్చు. యువతకు ఫైనాన్షియల్‌ కమిట్‌ మెంట్స్‌ తక్కువ. లైఫ్‌ ఇన్సూరెన్స పాలసీ తీసుకోవడం ఉత్తమం. మరో విషయం ఏమిటంటే పాలసీ కాలం పెరిగితే ప్రీమియం తగ్గుతుంది.
రెండోది ఎందుకు..?
ప్రభుత్వ ఉద్యోగులకు గానీ, ప్రయివేటు కంపెనీల్లో పనిచేస్తున్న వారికి... వారి యాజమాన్యాలు ఇన్సూరెన్స్‌ సౌకర్యం కల్పిస్తాయి. దీంతో చాలా మంది మళ్లీ జీవితబీమా చేయడమెందుకని వాదిస్తుంటారు. కాని ఇలాంటి వాళ్లు తెలుసుకోవాల్సిందేమిటంటే ఆయా కంపెనీల్లో పనిచేస్తున్నంత వరకే ఈ ఇన్సూరెన్స్‌ వర్తిస్తుంది. సొంతంగా జీవితబీమా చేస్తే మిగతా వారి మీద ఆధారపడాల్సిన అవసరముండదు. పదవీ విరమణ తరువాత మెడికల్‌ ఇన్సూరెన్స్‌ చేసేందుకు కంపెనీలు అంగీకరించవు. ఉద్యోగంలో చేరిన కొత్తలోనే ఇలాంటి ఇన్సూరెన్స్‌ చేస్తే మలి వయసులో వైద్యం కోసం అవసరమైన ఖర్చులు తగ్గుతాయి.
ఇవి గమనించారా?
చాలా పాలసీలు ఇన్సూరెన్స్‌ కంపెనీలు తీసుకునే ఛార్జీలు మొత్తం మొదటి కొద్ది సంవత్సరాల్లో వసూలు చేసే విధంగా పాలసీలను తయారు చేస్తారు. మామూలుగా ఇలాంటి ఛార్జీలు పాలసీ అమల్లో ఉండే వరకు కొద్ది కొద్ది వసూలు చేయాలి. అంటే పాలసీ ప్రారంభంలో కొన్నేళ్లు మీ పాలసీకి కొద్ది మొత్తమే జమ అవుతుంది. దీంతో మీరు నష్టపోయే అవకాశాలున్నాయి. మీరు చేయాల్సింది ఓపెన్‌ ఎండెడ్‌ యూనిట్‌ లింక్‌డ్‌ ఇన్సూరెన్స్‌ పాలసీ తీసుకుంటే మంచిది. పాలసీ చేసే ప్రతి సారి గుర్తించుకోవాల్సింది.. లాంగ్‌ టర్మ్‌ లైఫ్‌ ఇన్సూరెన్స్‌ పాలసీలు ఎప్పుడూ లాభమని.
ఎవరో అడిగారనా?
మీ ఫ్రెండ్సో, మీ బంధువో బలవంతం చేశారని లైప్‌ ఇన్సూరెన్స్‌ పాలసీ తీసుకునేముందు ఒకటికి రెండు సార్లు ఆలోచించండి. మీరు తరచూ వెళ్లే బ్యాంకుల్లో కూడ బిజినెస్‌ అసోసియేట్స్‌ మీరు ఇన్సూరెన్స్‌ పాలసీ చేయండంటూ ఒత్తిడి చేయడం మీకు ఇప్పటికే అనుభవంలోకి వచ్చే ఉంటుంది. ఎవరు చెప్పినా మీకు ఏ పాలసీ అవసరమో దాన్నే తీసుకోండి. ఆన్‌లైన్లో టర్మ్‌ ఇన్సూరెన్స్‌ పాలసీ తీసుకునే సౌకర్యం అందుబాటులోకి వచ్చింది. ఇవి ఏజెంట్‌ ద్వారా తీసుకునే పాలసీల కంటే 50 శాతం ప్రీమియం తగ్గుతుంది.
మహిళలకు ప్రత్యేకంగా..
నేటి మహిళలూ.. పురుషులతోపాటు కుటుంబ భారాన్ని పంచుకుంటున్నారు. అయినప్పటికీ బీమా విషయంలో వారు పూర్తి స్వేచ్ఛతో నిర్ణయాలు తీసుకోలేకపోతున్నారు. కుటుంబంలో దంపతులిద్దరూ ఆర్జిస్తున్నా.. బీమా పాలసీలు సాధారణంగా మగవారే తీసుకుంటారు. ఉద్యోగం, వ్యాపారం చేస్తున్న మహిళలైనా.. గృహిణిగా ఇంటిని నిర్వహిస్తున్నవారైనా.. మహిళలకూ కొన్ని బీమా పాలసీలు అవసరం. ప్రతి మహిళకూ వ్యక్తిగత ప్రమాద బీమా తప్పనిసరిగా ఉండాలి. కొన్ని తీవ్ర వ్యాధులు మహిళలకు మాత్రమే వచ్చేందుకు అవకాశం ఉంటుంది. ఇలాంటి పరిస్థితులను నివారించాలంటే.. తీవ్ర వ్యాధులు వచ్చినప్పుడు పరిహారం ఇచ్చే క్రిటికల్‌ ఇల్‌నెస్‌ పాలసీలను తీసుకోవాలి. మహిళలు వాహనాలు నడపడం ఇప్పుడు పెద్ద విషయమేమీ కాదు. మహిళలు నడిపే వాహనాల బీమా అవసరాలు కొంత అదనపు ప్రయోజనాలతో ఉండాలి. గృహ బీమా పాలసీని కూడా తీసుకోవాలి. తరచుగా ప్రయాణాలు చేసేవారు ప్రయాణ బీమా పాలసీని తప్పనిసరిగా తీసుకోవాలి. ఆరోగ్య సంబంధిత అత్యవసరాలు వచ్చినప్పుడు, వెంటతెచ్చుకున్న సామగ్రి పోయినప్పుడు ఇది ఎంతో ఉపయోగపడుతుంది. పురుషులతో పోలిస్తే మహిళల బీమా అవసరాలు ప్రత్యేకంగా ఉంటాయి. బీమా పాలసీలు తీసుకునేప్పుడు ప్రత్యేకించి మీకు ఏం ఉపయోగమే తెలుసుకోవాలి. మీరు తీసుకోబోయే పాలసీలో అవన్నీ ఉన్నాయా లేదా చూసుకున్నాకే పాలసీని ఎంపిక చేసుకోవాలి.
bee maa enduku? | Manavi | NavaTelangana | Special Section for Women
bee maa enduku?
laife insurense polasy teesukunemundu vaetini pariganaloki teesukovali..? paalaseeni sevinge kosam cheyala..? leka anukokunda edaina jarigithe kutumbam ibbandulu padakunda undenduku teesukovala..? ilaa jeevita beema polasy teesukune vaarantaa aalochinchede. ilanti palu sandehaalapai salahalu suuchanalanu telusukovalanukunte... idhi chadavalsinde!
avasaramani kondaru, evaro cheppaarani inkondaru agento, snehitudo antagattaadani mari kondaru.. ilaa edho oka jeevita beema polasy teesukuntunnavaarandari enno sandehaalu. sontamgaa nirnayam teesukoleni asaktata. deenni sommu chesukunenduku agentlu eppuduu siddamgaa untaaru. incontackse sevi chesukovachano.. insurensentho paatu reternesse baga vastayano cheppi kameeshan ekkuva vache paalaseeni antagattadamlo agentla aariterinavaaru. ikkade meeru aalochinchi nirnayam teesukovali. jeevita beema annadi anukokunda emaina jarigithe kutumba kutumba aardhikaavasaraalu kaapaadukunendu teesukochindi. kutumbam manugadaku elanti aardhika samasyalu edurukakunda undenduku ilanti paalaseelanu teesukuntam. ee jeevita beema paalaseelapai enno apohalunnayi.
manakenduku?
laife insurense anedi jeevitaaniki oo dheema undenduku pravesapettindi. 'manakenduku manam bagane unnam kada.. eppudo edho avutundani ippadenduku dabbu kattali' anekune vaare ekkuva. ayithe idhi sarainadi kaadu. bhavishyattu ela untundo oohinchadam evvari valla kaadu. maro vaipu ee jeevita beema polasy ekkava dabbutho koodukunna vyavahaaram.. ane kaaranamtho polasy vaddantaaru. idhi apohe endukante chala takkuva preemeeyamtho... edaina jarigithe ekkuva mottam kutumbaaniki dabbu chellinche paalaseelenno unnaayi. indulo turme paalaseelu okati .. anukokunda pramaadam jarigi leda itara kaaranaalatoe maraniste chellinche primiyanku anugunamgaa polasy modatlo haami ichina mottam ventane kutumba sabhyulaku chellistaaru.
taxela kosama?
aadaayapu pannu nunchi minahaayimpu pondenduku jeevita beema polasy cheste rendu vidhaalugaa labhaluntayani aalochinche vaarekkava. kaani idhi porapaatu. jeevita beema uddesyame vaeru. taxe sevinge kosam mutuhuvelo fundes, taxe sevinge bandse, poste affis sevinge skeemse, pabliky pravidenti fundes, gavarnamente bandse ilaa enno unnaayi. veetilo investe cheste ekkuva mottamlo taxee sevinge chesukovachhu. laipe insurense kosam katte premeeyam mottaaniki minahaayimpu untundi kaani jeevita beema anedi mee tadanantaram mee kutumbam avavasaraala kosam anedi eppudu gurtunchukovali.
yuvataku enduku?
chaduvu puurtai ippade udyogamlo cherara.. leda kottagaa vyaparam modalu pettara meeru tappakunda jeevita beema cheyandi. maamuulugaa nadi vayasu taruvaata aanaarogyamtho vallano itara kaaranaala vallano akasmaattu gaa maraninche avakaasaalu ekkuvuntaayi. alanti vaare jeevita beema cheyali kaani yuvataku jeevitabima avasaram ledu.. anedi saraindi kaadu. kottagaa paillai vaariki idhi mari mukhyam. anukoni pramaadamlo maraniste mee jeevita bhaagaswaamiki idhi teerani lote. deenni elaaguu bharti cheyalem. cony, kaneesam aardikamgaa elanti ibbandulu lekunda jeevinche veelu kalpinchavacchu. yuvataku finanshialli kamite mentse takkuva. laife insurens polasy teesukovadam uttamam. maro vishayam emitante polasy kaalam perigithe preemium taggutundi.
rendodi enduku..?
prabhutva udyogulaku gaanee, prayivetu companyllo panichestunna vaariki... vaari yajamanyalu insurense soukaryam kalpistaayi. deentho chala mandi malli jeevitabima cheyadamendukani vaadistuntaaru. kaani ilanti vaallu telusukovalsindemi aayaa companyllo panichestunnanta varake ee insurense vartistundi. sontamgaa jeevitabima cheste migata vaari meeda aadhaarapadaalsina avasaramundadu. padavee viramana taruvaata medicalle insurense chesenduku companylu angeekarinchavu. udyogamlo cherina kottalone ilanti insurense cheste mali vayasulo vaidyam kosam avasaramaina kharchulu taggutaayi.
ivi gamaninchara?
chala paalaseelu insurense companylu teesukune chaarjeelu mottam modati koddi samvatsaraallo vasulu chese vidhamgaa paalaseelanu tayaaru chestaaru. maamuulugaa ilanti chaarjeelu polasy amallo unde varaku koddi koddi vasulu cheyali. ante polasy praarambhamlo konnellu mee paalaseeki koddi mottame jama avutundi. deentho meeru nashtapoye avakaasaalunnaayi. meeru cheyalsindi open ended unite linked insurense polasy teesukunte manchidi. polasy chese prati saari gurtinchukovalsinda.. langn turme laife insurense paalaseelu eppuduu labhamani.
evaro adigarana?
mee frendso, mee bandhuvo balavantam chesarani laipe insurense polasy teesukunemundu okatiki rendu saarlu aalochinchandi. meeru tarachuu velle byaankullo kuuda bijinesse assoiates meeru insurense polasy cheyandantu ottidi cheyadam meeku ippatike anubhavamloki vache untundi. evaru cheppina meeku e polasy avasaramo daanne teesukondi. aanlainlo turme insurense polasy teesukune soukaryam andubaatuloki vachindi. ivi agente dwara teesukune paalaseela kante 50 saatam preemium taggutundi.
mahilalaku pratyekamgaa..
neti mahilaluu.. purushulathopaatu kutumba bhaaraanni panchukuntunnaaru. ayinappatiki beema vishayamlo vaaru puurti swechhatho nirnayaalu teesukolekapotunnaru. kutumbamlo dampatuliddaruu aarjistunna.. beema paalaseelu saadhaaranamgaa magavare teesukuntaaru. udyogam, vyaparam chestunna mahilalainaa.. gruhinigaa intini nirvahistunnavaaraina.. mahilalakuu konni beema paalaseelu avasaram. prati mahilakuu vyaktigata pramaada beema tappanisarigaa undaali. konni teevra vyaadhulu mahilalaku matrame vachenduku avakaasam untundi. ilanti paristhitulanu nivaarinchaalante.. teevra vyaadhulu vachinappudu pariharam iche criticalle ilenesse paalaseelanu teesukovali. mahilalu vaahanaalu nadapadam ippudu pedda vishayamemee kaadu. mahilalu nadipe vahanala beema avasaraalu kontha adanapu prayojanaalato undaali. gruha beema paalaseeni kuudaa teesukovali. tarachugaa prayaanaalu chesevaaru prayaana beema paalaseeni tappanisarigaa teesukovali. aarogya sambandhita atyavasaraalu vachinappudu, ventatecchukunna samagri poinappudu idhi entho upayogapadutundi. purushulatho poliste mahilala beema avasaraalu pratyekamgaa untaayi. beema paalaseelu teesukuneppudu pratyekinchi meeku yem upayogame telusukovali. meeru teesukoboye paalaseelo avannee unnaya leda chusukunnake paalaseeni empika chesukovali.